recursal/SuperWikiNEXT-32B huggingface dataset:
**2022 பிரான்சு வறட்சி** (*2022 France drought*) பிரான்சு நாட்டின் வரலாற்றில் மிகவும் மோசமான வறட்சியாகக் கருதப்படுகிறது. பிரான்சு நாட்டில் உள்ள பல்வேறு பகுதிகளிலும் வரலாறு காணாத அளவிற்கு வறட்சி அதிகரித்துள்ளது. கோடை காலம் தொடங்கியது முதல் நாட்டில் மூன்று முறை வெப்ப அலை வீசியுள்ளது. நாட்டின் பல பகுதிகளிலும் நீர் இருப்பு குறைந்துள்ளதால் விவசாயிகளும், கடும் வறட்சியினால் சுற்றுச்சூழலும் பாதிக்கப்பட்டு பல்வேறு உயிரினங்கள் பெருமளவில் பாதிக்கப்பட்டுள்ளன என்று கூறி பிரான்சின் பிரதம மந்திரி எலிசபெத் போரன் இதை உறுதிப்படுத்தியுள்ளார்.

ஆகத்து மாதத்தில் 100 கிராமங்கள் குடிநீரின்றி தவித்தன. இதனால் 93 பிராந்தியங்களில் நீர் பயன்பாடு தடைசெய்யப்பட்டுள்ளது. கடந்த 60 ஆண்டுகளில் இல்லாத அளவு சூலை மாதத்தில் பிரான்சு நாட்டை தாக்கிய வெப்ப அலைகளால் இவ்வறட்சி ஏற்பட்டதாக கூறப்படுகிறது. மேலும் வெப்பம் தொடரலாம் என்பதாலும் மழையின்மை காரணமாகவும் நாடு கடும் வறட்சி எச்சரிக்கை நிலையில் வைக்கப்பட்டுள்ளது.

மேற்கோள்கள்
-----------

1. ↑  Breeden, Aurelien (2022-08-05). "‘Most Severe’ Drought Grips France as Extreme Heat Persists in Europe" (in en-US). *The New York Times*. .
2. ↑  "பிரான்சில் கடும் வறட்சி நிலவுகிறது:பிரதமர் எலிசபெத் போர்னே". தினமணி.. பார்த்த நாள்: 6 August 2022.
3. ↑  "PM Borne says France going through 'severe' drought, 100 villages out of drinking water" (in en). *Le Monde.fr*. 2022-08-05. .
4. ↑  "France drought: Parched towns left short of drinking water" (in en-GB). *BBC News*. 2022-08-05. .
5. ↑  "France's 'most severe' drought leaves towns short of drinking water". *ITV News* (ஆங்கிலம்). 2022-08-05. 2022-08-06 அன்று பார்க்கப்பட்டது.
**ஆதிகொண்டனஹள்ளி** (*Adigondanahalli*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இந்த ஊருக்கு அருகில் உள்ள நகரம் 5 கி.மீ. தொலைவில் உள்ள உள்ள அத்திபள்ளி ஆகும். இந்த சிற்றூரானது பாண்டவர்களால் கட்டப்பட்டதாக மக்களால் நம்பப்படும் புகழ்பெற்ற சிவன் கோயிலுக்காக அறியப்படுகிறது.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 34 கிலோமீட்டர் தொலைவிலும், ஆனேகலில் இருந்து 34 கிலோமீட்டர் தொலைவிலும் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 176.73 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 324 வீடுகள் உள்ளன. கிராமத்தின் மொத்த மக்கள் தொகையானது 1,354 ஆகும். இதில் பெண்களின் எண்ணிக்கை 678 என்றும், ஆண்களின் எண்ணிக்கை 676 என்றும் உள்ளது. கல்வியறிவு பெற்றவர்கள் விகிதம் 68.32% ஆகும். இதில் ஆண்களின் எழுத்தறிவு விகிதம் 73.96% என்றும், பெண்களின் எழுத்தறிவு விகிதம் 62.68% என்றும் உள்ளது.

மேற்கோள்கள்
-----------

1. ↑  "Adigondanahalli Village in Anekal (Bangalore) Karnataka - villageinfo.in". *villageinfo.in*. 2023-06-30 அன்று பார்க்கப்பட்டது.
ராண கும்பா அரண்மனை, சித்தோர்கார் கோட்டை, இராஜஸ்தான், இந்தியா
சித்தோர்கார் கோட்டையில், ராணா கும்பா 1448ல் நிறுவிய வெற்றித் தூண்
 ராணா கும்பா நிறுவிய கும்பல்கர்க் கோட்டையின் 38 கிமீ சுற்றளவு கொண்ட கோட்டைச் சுவர்கள்
**ராணா கும்பா** (ஆட்சிக் காலம் 1433-1468), மேற்கு இந்தியாவின் தற்கால இராஜஸ்தான் மாநிலத்தில், முன்னாள் மேவார் இராச்சியத்தின் ராணா ஆவார். இவர் இராசபுத்திர சிசோதியா வம்சத்தவர் ஆவார்.

மால்வா இராச்சிய சுல்தான் முகம்மது கில்ஜி, நவம்பர் 1442 முதல் மேவார் இராச்சியத்தின் மீது தொடர் தாக்குதல்கள் நடத்தி, மச்சிந்தர்கர், பன்கர் மற்றும் சௌமுகப் பகுதிகளை கைப்பற்றி, மேவாரைச் சுற்றியுள்ள பகுதியில் படைகளுடன் முகாமிட்டார்.

26 ஏப்ரல் 1443ல் ராணா கும்பா, மால்வா சுல்தான் படைகள் மீது நடத்திய எதிர்பாராதத் தாக்குதலில், சுல்தான் படைகள் தோற்று, மத்தியப் பிரதேசத்தின் மந்துப் பகுதிக்கு தப்பியோடியது.

நவம்பர், 1443ல் மீண்டும் மால்வா சுல்தான் படைகள் மேவார் மீது போர் தொடுத்து சித்தூர் கோட்டையைத் தவிர்த்த பிற பகுதிகளைப் கைப்பற்றினாலும், 1440ல் நடைபெற்ற மண்டல்கர் மற்றும் பனஸ் போரில், ராணா கும்பா படைகள் மால்வா மற்றும் குஜராத் சுல்தான்களை விரட்டியடித்தது. இவ்வெற்றியின் நினைவாக, 1448ல் சித்தோர்கார் கோட்டையில் வெற்றித் தூண் நிறுவப்பட்டது.

மேவார் இராச்சியத்தினை எதிரிப்படைகளிடமிருந்து காக்கும் 84 கோட்டைகளில் கும்பல்கர்க் கோட்டை உள்ளிட்ட 32 கோட்டைகளை ராணா கும்பா நிறுவினார். விரைவில் மேவார் ராணா பதவியை அடையும் பொருட்டு, ராணாகும்பாவின் மகன் முதலாம் உதய்சிங், 1448ல் ராணா கும்பாவைக் கொன்றார்.

இதனையும் காண்க
--------------

* மகாராணா பிரதாப்

மேற்கோள்கள்
-----------

1. 1 2  Sen, Sailendra (2013). *A Textbook of Medieval Indian History*. Primus Books. பக். 116–117. பன்னாட்டுத் தரப்புத்தக எண்:978-9-38060-734-4.

விக்கிமீடியா பொதுவகத்தில்,  
 ***ராணா கும்பா***   
என்பதின் ஊடகங்கள் உள்ளன. 

Source material (excluding introduction, construction of forts and *Vijay Stambha*)

* *Lectures on Rajput history and culture* by Dr. Dasharatha Sharma. Publisher: Motilal Banarsidass, Jawahar Nagar, Delhi 1970. ISBN 0-8426-0262-3.

|  |
| --- |
| ராணா கும்பா **சிசோதியா இராசபுத்திர வம்சம்****பிறப்பு:** 1433  **இறப்பு:** 1468 |
| முன்னர்**ராணா மொக்கல்** | **சிசோதியா இராசபுத்திர ஆட்சியாளர்**1433–1468 | பின்னர்**முதலாம் உதய்சிங்** |
**பாதுகாப்பான பகாத்தனி** (safe prime) என்பது 2*p* + 1 என்னும் வடிவில் எழுதத்தக்க பகா எண். இதில் உள்ள *p* என்பதும் ஒரு பகாத்தனியாக இருத்தல் வேண்டும். இவ் வடிவில் இருந்தால், இதில் உள்ள *p* என்னும் பகா எண், ஒரு சோஃவி ஜெர்மேன் பகாத்தனி ஆகும். எடுத்துக்காட்டாக 11 என்பது ஒரு பகா எண் என்பதால், 2 ×11 + 1 = 23 என்பதில் 23 என்பதும் பகா எண் ஆகையால் அது ஒரு பாதுகாப்பான பகாத்தனி என அழைக்கப்படும். 11 என்பதும் பகாத்தனி என்பதால் அது ஒரு சோஃவி ஜெர்மேன் பகாத்தனி ஆகும். ஆனால் *p* என்பது பகாத்தனியாக இருந்த பொழுதும், 2*p* + 1 வடிவில் உள்ள எல்லா எண்களும் பகாத்தனியாக இருப்பதில்லை. எடுத்துக்காட்டாக 7 என்பது ஒரு பகாத்தனி ஆனால் 2 ×7 + 1 = 15 என்பதில் 15 என்னும் எண் பகாத்தனி அல்ல. அது ஒரு கலப்பு எண் (வகுபடும் எண்) (3x5 = 15). முதல் சில பாதுகாப்பான பகாத்தனிகள்:

5, 7, 11, 23, 47, 59, 83, 107, 167, 179, 227, 263, 347, 359, 383, 467, 479, 503, 563, 587, 719, 839, 863, 887, 983, 1019, 1187, 1283, 1307, 1319, 1367, 1439, 1487, 1523, 1619, 1823, 1907. (OEIS-இல் வரிசை A005385)

7 எண்ணைத் தவிர்த்து, *q* என்னும் மற்ற எல்லா மாதுகாப்பான பகாத்தனிகளையும் 6*k*−1 என்னும் வடிவில் எழுதலாம் , மாற்றாக *q* ≡ 5 (mod 6) — அதே போல *p* > 3. அதே போல 5 ஐத் தவிர்த்து, *q* என்னும் உறுதிப் பகாத்தனியை 4*k*−1 என்னும் வடிவில் எழுதலாம், அல்லது மாற்றீடாக, *q* ≡ 3 (mod 4) — உண்மை ஏனெனில் (*q*−1) / 2 என்பது ஒரு ஒற்றைப் படை இயல் எண்ணாக இருத்தல் வேண்டும். இவ்விரண்டு வடிவங்களையும் சேர்த்துப் பார்த்தால் அவற்றின் பொது மடங்குகளுக்குள் சிறிய எண் (6,4)ஐக் கொண்டு *q* > 7 என்னும் பாதுகாப்பான பகாத்தனிகள் 12*k*−1 என்னும் வடிவில் எழுதத்தக்கதாகவோ, *q* ≡ 11 (mod 12 ) ஆகவோ இருக்கும். .

இந்த பகாத்தனிகள் பாதுகாப்பான பகாத்தனிகள் என்று அழைப்பதற்கு காரணம் இவை உறுதிப் பகாத்தனிகள் எண்களுடன் நெருங்கிய உறவுடையன. *q* என்பது உறுதிப் பகாத்தனியாக இருந்தால் *q*+1 மற்றும் *q*−1 ஆகிய இரண்டும் பெரிய (நீளமான) பகா எண் காரணிகள் கொண்டிருக்கும். இக்கருத்து மறைமுகமாகவோ, கமுக்கமாகவோ செய்திகளை பரிமாறிக் கொள்ளும் கலையாகிய மறைவரைவு (கிரிப்டோகிராஃவி, Cryptography) தொழில்நுட்பத்தில் மிகவும் முக்கியமான ஒன்று. *q* என்னும் எண்ணை, எண்காரணிகளாக ( integer factorization) பிரிப்பதில் செலவாகும் கணினி நேரம், *q*−1 என்னும் எண்ணின் பகா எண் காரணியின் அளவை (நீளத்தை) ஓரளவுக்குப் பொறுத்தது. பொல்லார்டு ரோ படித்தீர்முறை T(Pollard's rho algorithm) +1 மற்றும் −1 முறைகளில் இது உண்மை. திறன் மிக்க பெரும்பாலான எண்காரணிப்பாட்டில் *q*−1 இன் பகா எண் காரணிகளின் அளவு முக்கியம் இல்லை என்றாலும், இது பொதுவாக மறைவரை முறைகளில் முக்கியமாகக் கருதப்படுகின்றது. எடுத்துக்காட்டாக ஆனசிX9.31 (ANSI X9.31) நெறி முறையில் RSA -மாடுலியில் (moduli) உறுதிப் பகாத்தனிகள் பயன்படுத்த வேண்டும் என்னும் வலியுறுத்தல் உள்ளது. 

ஜனவரி 2007 வரையிலும் கண்டுபிடித்த மிகப்பெரிய பாதுகாப்பான பகா எண் 48047305725×2172404−1.இந்த பாதுகாப்பான பகாத்தனியையும், அதற்கான மிகப்பெரிய சோஃவி ஜெர்மேன் பகாத்தனியையும் டேவிட் அண்டர்பக்கெ என்பவர் ஜனவரி 25, 2007 அன்று டுவின்ஜென் மற்றும் எல் எல் ஆர் (TwinGen and LLR) என்னும் நிரலிகளைப் பயன்படுத்திக் கண்டுபிடித்தார். TwinGen and LLR.

உசாத்துணை
---------

* M. Abramowitz and I. A. Stegun, eds. *Handbook of Mathematical Functions*, National Bureau of Standards, Applied Math. Series 55, Tenth Printing, (1972): 870

வெளியிணைப்புகள்
---------------

* Safe prime பரணிடப்பட்டது 2013-02-13 at the வந்தவழி இயந்திரம் at planetmath.org
**ஜொகூர் மிருகக்காட்சிசாலை** (மலாய்: *Zoo Johor*) என்பது 12.5 ஹெக்டேர் பரப்பில் மலேசியா ஜொகூரில் அமைந்துள்ள மிருகக்காட்சிசாலை ஆகும். இங்கு 100க்கும் மேற்பட்ட விலங்கினங்கள் காணப்படுகின்றன. இவற்றுள் கொரில்லா, யானை, பூநாரை, குதிரை மற்றும் சிங்கம் போன்ற 28 விலங்கினங்கள் கண்காட்சிகளில் காட்சிப்படுத்தப்பட்டுள்ளன. இது ஜொகூர் பாரு நகர மையத்திலிருந்து 1 கி.மீ. தொலைவில் அமைந்துள்ளது. இது மலேசியாவில் மாநில அரசாங்கத்தால் நிர்வகிக்கப்படும் ஒரே உயிரியல் பூங்காவாகும்.

இந்த மிருகக்காட்சிசாலை 1928ஆம் ஆண்டில் மாட்சிமை தங்கிய மன்னர் அல்மர்ஹூம் சுல்தான் சர் இப்ராஹிம் இப்னி அல்மர்ஹூம் சுல்தான் சர் அபு பக்கரால் திறக்கப்பட்டது. இதற்கு கெபுன் பினாடாங் என்று பெயரிடப்பட்டது. இந்த மலாய் சொற்றொடரின் தமிழாக்கம் **விலங்கியல் தோட்டம் அல்லது மிருகக்காட்சிசாலை** ஆகும். ஏப்ரல் 1, 1962-ல், மிருகக்காட்சிசாலை ஜொகூர் மாநில அரசாங்கத்திடம் ஒப்படைக்கப்பட்டது மற்றும் அதே ஆண்டில் பொதுமக்கள் பார்வைக்குத் திறக்கப்பட்டது.

போக்குவரத்து
------------

மிருகக்காட்சிசாலையை அடைய முபகாத் பேருந்து வழித்தடம் பி-101 மூலம் அணுகலாம்.

மேற்கோள்கள்
-----------

1. ↑  "Zoo Johor". Visit Malaysia. 20 October 2016 அன்று பார்க்கப்பட்டது.
2. ↑  "Zoo Johor". *tourism.johor.my*. Tourism Johor. 20 அக்டோபர் 2016 அன்று மூலம் பரணிடப்பட்டது. 20 October 2016 அன்று பார்க்கப்பட்டது.
3. ↑  Johor Zoo leaflet November 2018
4. ↑  "Laluan Bas Muafakat". *Bas Muafakat Johor* (Malay). 17 March 2018 அன்று மூலம் பரணிடப்பட்டது. 17 March 2018 அன்று பார்க்கப்பட்டது.CS1 maint: Unrecognized language (link)

வெளி இணைப்புகள்
---------------

* Facebook - ZOO JOHOR
குளோரின் எத்திலீனுடன் கூட்டுவினை
கரிம வேதியியலில் **கூட்டுவினை** *(addition reaction)* என்பது இரண்டு அல்லது அதற்கு மேற்பட்ட எளிய மூலக்கூறுகள் இணைந்து ஒரு பெரிய கூட்டுப்பொருளை உருவாக்கும் எளிய வேதிவினையாகும்

வேதிச்சேர்மங்களில் நடைபெறும் கூட்டுவினைகள் அவற்றிலுள்ள பல்வகையான வேதியியற் பிணைப்புகளால் கட்டுப்படுத்தப்படுகின்றன. ஆல்க்கீன்களில் உள்ள கார்பன் – கார்பன் இரட்டைப் பிணைப்புகள் அல்லது ஆல்க்கைன்களில் உள்ள முப்பிணைப்புகள் இதற்கு உதாரணமாகும். கார்பன் – பல்லின இரட்டைப் பிணைப்பு மூலக்கூறு வகை சேர்மங்களான கார்பனைல் (C=O) அல்லது இமைன் (C=N) தொகுதிகளும் இரட்டைப் பிணைப்பு கொண்டுள்ள சேர்மங்களைப் போலவே கூட்டுவினைகளில் ஈடுபட முடிகிறது.

கூட்டுவினை என்பது நீக்கல் வினைக்கு எதிராக நிகழும் வேதிவினையாகும். எடுத்துக்காட்டாக, ஒர் ஆல்க்கீனின் நீரேற்ற வினை மற்றும் ஓர் ஆல்ககாலின் நீர்நீக்கல் வினை இரண்டும் கூட்டு - நீக்கல் வினை இரட்டைகளாக உள்ளன.

இரண்டு முக்கியமான முனைவு கூட்டு வினைகள் நிகழ்கின்றன. அவை, 1. எலக்ட்ரான் கவர் கூட்டுவினை, 2. கருகவர் கூட்டுவினை என்பனவாகும். இவ்வாறே தனிஉறுப்பு கூட்டுவினை மற்றும் வளையக்கூட்டுவினை முதலிய இரண்டு முனைவற்ற கூட்டுவினைகளும் கரிமவேதியியலில் நிகழ்கின்றன. மேலும், பல்லுறுப்பாக்கல் போன்ற வினைகளிலும் பலபடி கூட்டுவினைகளாக இவ்வகை வினைகள் இடம்பெறுகின்றன.

கூட்டுவினைகள் பொதுப்பார்வை. மேலிருந்து கீழாக,: ஆல்க்கீனின் எலக்ட்ரான் கவர் கூட்டுவினை, கார்பனைல் மூலக்கூறின் கருக்கவர் கூட்டுவினை, ஆல்க்கீனுடன் ஆலைடு சேரும் தனிஉறுப்பு கூட்டுவினை

கூட்டு – நீக்கல் வினைகள்
------------------------

கூட்டுவினையுடன் தொடர்புடைய கூட்டு – நீக்கல் வினைகளில் ஓர் கூட்டுவினையைத் தொடர்ந்து ஒரு நீக்கல் வினையும் நிகழ்கிறது. பெரும்பாலான கூட்டுவினைகள் கார்பனைல் சேர்மங்களுடன் மின்னணு மிகுபொருட்கள் கூடுவதால் நிகழ்கின்றன. இவ்வகையான வினைகள் கருநாட்ட அசைல் பதிலீட்டு வினைகள் எனப்படுகின்றன.

ஒர் அலிபாட்டிக் அமீன் இமைனாக மாறுவது மற்றும் அரோமாட்டிக் அமீன் ஆல்கைலமினோ டிஆக்சோ இருபதிலீட்டு வினையில் சிகிப் காரமாகும் வினையும் கூட்டு – நீக்கல் வினையேயாகும். நைட்ரைல்கள் நீராற்பகுத்தல் மூலம் கார்பாக்சிலிக் அமிலங்களாவதும் ஒருவகையான கூட்டு – நீக்கல் வினையாகும்.

மேற்கோள்கள்
-----------

1. ↑  Morrison, R. T.; Boyd, R. N. (1983). *Organic Chemistry* (4th ). Boston: Allyn and Bacon. பன்னாட்டுத் தரப்புத்தக எண்:0-205-05838-8. .
2. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
3. ↑  *Reaction-Map of Organic Chemistry* Murov, Steven. J. Chem. Educ. **2007**, 84, 1224 Abstract
**இந்து வாரிசுரிமை (திருத்தம்) சட்டம், 2005**, 1956 இந்து வாரிசுரிமைச் சட்டத்தில் சில திருத்தங்களை இந்திய நாடாளுமன்றம் மேற்கொண்டது. அதற்கு இந்தியக் குடியரசுத் தலைவர் 5 செப்டம்பர் 2005 அன்று ஒப்புதல் வழங்கினார். 9 செப்டம்பர் 2005 முதல் இச்சட்ட திருத்தம் நடைமுறைக்கு வந்தது. இது இந்து வாரிசுரிமைச் சட்டம், 1956ல் சொத்து உரிமைகள் தொடர்பான பாலின பாகுபாடு விதிகளை அகற்றுவதற்கு வழிவகுத்தது. இந்தியாவில் பெண்களின் உரிமைகள் தொடர்பாக, இந்திய சட்டத் துறையில் நடைபெற்ற ஒரு புரட்சிகரமான படியாகும்.

முக்கிய திருத்தங்கள்
--------------------

1956 இந்து வாரிசுரிமைச் சட்டத்தின் பிரிவு 4 இன் துணைப் பிரிவு (2) நீக்கப்பட்டது.
 மேலும் முதன்மை சட்டத்தின் பிரிவு 6 திருத்தம் செய்யப்பட்டது. இதன்படி தந்தை, தாத்தா அல்லது கொள்ளுத் தாத்தா செலுத்த வேண்டிய கடனை மகன், பேரன் அல்லது கொள்ளுப் பேரன் செலுத்துவதிலிருந்து முடிவுக்கு வந்தது. 

### விதிவிலக்கு

பிரிவு 6 இன் பிரிவு 5 இன் கீழ் திருத்தம் பின்வருமாறு விதிவிலக்கு அளிக்கிறது:
இந்த பிரிவில் உள்ள எதுவும் 20 டிசம்பர் 2004க்கு முன் செயல்படுத்தப்பட்ட கடன்களுக்குப் பொருந்தாது.
விளக்கம் - இந்தப் பிரிவின் நோக்கங்களுக்காக "சொத்துப் பிரிவினை" என்பது பதிவுச் சட்டம், 1908 இன் கீழ் முறையாகப் பதிவுசெய்யப்பட்ட பிரிவினைப் சொத்துப் பத்திரத்தை நிறைவேற்றுவதன் மூலம் செய்யப்பட்ட எந்தவொரு சொத்துப் பிரிவினை அல்லது நீதிமன்றத்தின் ஆணையின் மூலம் மேற்கொள்ளப்படும் சொத்துப் பிரிவினை அடங்கும்.

முக்கிய அம்சங்கள் மற்றும் விளைவுகள்
-----------------------------------

இத்திருத்தம் ஆண் மற்றும் பெண் உடன்பிறப்புகளின் சொத்து உரிமைகளை மிகப் பெரிய அளவில் சமநிலைப்படுத்தியுள்ளது. 2008 ஆம் ஆண்டில், இந்திய உச்ச நீதிமன்றம் இந்தச் சட்டம் பிற்போக்கான விளைவைக் கொண்டிருப்பதாகத் தீர்ப்பளித்தது. மேலும் மகள் தனது ஆண் உடன்பிறப்புகளுடன் இணைப் பங்காளியாக மாற, தந்தை 9 செப்டம்பர் 2005 அன்று உயிருடன் இருக்க வேண்டியதில்லை கருத்து தெரிவித்தது. 2005ஆம் ஆண்டிற்கு முன் தாக்கல் செய்யப்பட்ட அனைத்து சொத்துப் பிரிவினை வழக்குகளுக்கும், நிலுவையில் இருந்த சொத்து வழக்குகளுக்கு இந்த சட்ட திருத்தம் பொருந்தும் இந்த சட்ட திருத்தம் இந்திய அரசியலமைப்பின் 14, 15, & 21 ஆகியவற்றின் கீழ் உள்ள சமத்துவ உரிமையுடன் ஒத்துப்போகிறது.

இதனையும் காண்க
--------------

* இந்து வாரிசுரிமைச் சட்டம், 1956
* இந்திய இந்து திருமணங்கள் சட்டம் 1955
* இந்து வாரிசுரிமைச் சட்டம், 1956
* இந்து குழந்தைகள் மற்றும் பாதுகாவலர் சட்டம், 1956
* இந்து தத்தெடுப்பு மற்றும் பராமரிப்புச் சட்டம், 1956
* தாயபாகம்

மேற்கோள்கள்
-----------

1. ↑  "Hindu Succession (Amendment) Act, 2005 comes into force from today". *www.pib.nic.in*. 5 July 2018 அன்று பார்க்கப்பட்டது.
2. ↑  "Section 6 in The Hindu Succession Act, 1956". 5 July 2018 அன்று பார்க்கப்பட்டது.
3. ↑  "Daughters Born Before 2005 Have Equal Rights To Ancestral Property: SC". *The Economic Times*. 28 March 2018. .
4. ↑  Kharat, Shital (6 February 2017). *Effect of the Hindu Succession (Amendment) Act 2005*.
**கூட்டுவிளைபொருள் தூய்மையாக்கல்** *(Adduct purification)* என்பது எளிய கரிம உலோகச் சேர்மங்களை மீத்தூய நிலையில் தயாரிக்கும் நுட்பமாகும். பொதுவாக இவை நிலைப்புத் தன்மை இல்லாமலும் கையாள்வதற்கு கடினமானவையாகவும் காணப்படுகின்றன. ஒரு நிலையான கூட்டுவிளைபொருளை இலூயிக் அமிலத்துடன் சேர்த்து தூய்மைப்படுத்தும் பொழுது உண்டாகும் விளைபொருளை வெப்பப் பகுப்புக்கு உட்படுத்தி தேவையான தூய கூட்டுவிளைபொருளைத் தயாரிக்கலாம். 

இந்தத் துறையில் முக்கியக் காப்புரிமைகளுக்கு உரிமையாளராக எபிகெம் நிறுவனம் இருக்கிறது. தூய்மை படுத்தப்பட்ட கூட்டுவிளைபொருட்களை அடையாளப்படுத்த எபிதூய்மை என்ற வர்த்தக குறியீட்டை அந்நிறுவனம் பயன்படுத்துகிறது. லிவர்பூல் பல்கலைக்கழகம் சார்ந்தவரான பேராசிரியர் அந்தோனி யோன்சு இம்முறையினை தொடங்கி வைத்ததுடன் பல முக்கியமான தாள்களை உருவாக்குனராகவும் விளங்குகிறார்.

இலூயிக் அமிலத் தேர்வு மற்றும் வினை ஊடகம் இங்கு முக்கியமாக கருதப்படுகிறது. இம்முறையில் தூய்மைப்படுத்தும் அனைத்து கரிம உலோகச் சேர்மங்களும் காற்று மற்றும் நீரால் எளிதில் பாதிக்கப்படுபவையாகும். தொடக்க வினைகள் ஈதரில் மேற்கொள்ளப்பட்டன. ஆனால் இம்முறையில் ஆக்சிசன் மாசுக்கள் உருவாகின்றன. இதனால் மூன்றாம்நிலை அமீன்கள் அல்லது நைட்ரசன் பதிலீடு செய்யப்பட்ட பொது ஈதர்கள் பயன்படுத்தப்படுகின்றன.

மேற்கோள்கள்
-----------

* Professor Anthony C. Jones பரணிடப்பட்டது 2008-05-02 at the வந்தவழி இயந்திரம்
* Purification of dialkylzinc precursors using tertiary amine ligands
[*தொடர்பிழந்த இணைப்பு*]
**செங்குந்தர் பொறியியல் கல்லூரி** (Sengunthar Engineering College) என்பது தமிழ்நாட்டின், நாமக்கல் மாவட்டம், கொசவம்பாளையத்தில் அமைந்துள்ள ஒரு சுயநிதி பொறியியல் கல்லூரி ஆகும். இக்கல்லூரியானது   திருச்செங்கோட்டிலிருந்து 3 கி.மீ தொலைவிலும், நமக்கலில் இருந்து 30 கி.மீ. தொலைவிலும் அமைந்துள்ளது.

துவக்கம்
--------

இந்த கல்லூரியானது செங்குந்தர் அறக்கட்டறையால் 2001 இல் தொடங்கப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

வசதிகள்
-------

### நூலகம்

இந்த கல்லூரி நூலகத்தில் 40,000 தொகுதிகளில், 9,200 தலைப்புகளில், 120 இந்திய இதழ்கள் மற்றும் 56 சர்வதேச பத்திரிகைகள் அகில இந்திய தொழில்நுட்பக் கல்விக் குழு கூட்டமைப்பின் 601 இயங்கலை பத்திரிகைகள் போன்றவற்றைக் கொண்டுள்ளன. இந்த நூலகத்தில் 1,400 க்கும் மேற்பட்ட குறுந்தகடுகள் மற்றும் நெகிழ்வுகளின் தொகுப்பு உள்ளது. பொறியியல் பட்டதாரி தகுதித் தேர்வு, வெளிநாட்டு மொழியாக ஆங்கிலத் தேர்வு, ஜிஆர்இ, மேலாண்மைப் பட்டத்திற்கான நுழைவுத்தேர்வு, பாதுகாப்பு சேவை மற்றும் இந்தியக் குடியியல் பணிகள் போன்ற போட்டித் தேர்வுகளுக்கு தயாராவதற்கான பல புத்தகங்களும் குறிப்புதவிக்கும் எடுத்துச் சென்று படிக்கவும் கிடைக்கின்றன.

வெளி இணைப்புகள்
---------------

* அதிகாரப்பூர்வ வலைத்தளம்
எஸ். ராம்தாஸ் வெள்ளிவிழாவின்போது
**எஸ். ராமதாஸ்** (இறப்பு: சூலை 13, 2016) இலங்கையின் புகழ் பெற்ற வானொலி, மேடை, திரைப்பட, தொலைக்காட்சி நடிகர். இலங்கையில் வெளிவந்த தமிழ் திரைப்படங்களில் அதிகமானவற்றில் நடித்தவர் என்ற பெருமைக்குரியவர். நகைச்சுவைப் பாத்திரங்களிலும், குணச்சித்திரப் பாத்திரங்களிலும் பிரகாசித்த சிறந்த நடிகர். "மரிக்கார்" ராமதாஸ் என்ற சிறப்புப் பெயருடன் அழைக்கப்பட்டவர்.

வெள்ளிவிழாக் கலைஞர்
-------------------

கலைவாழ்வில் 25 ஆண்டுகளை பூர்த்தி செய்த வகையில் 1990இல் தனது கலையுலக சகாக்களான ரி. ராஜகோபால், எஸ். செல்வசேகரன், பி. எச். அப்துல் ஹமீட், கே. எஸ். பாலச்சந்திரன் ஆகியோருடன் ஒரே மேடையில் வெள்ளிவிழா கொண்டாடியவர்.

வானொலியில்
----------

இலங்கை வானொலியில் வர்த்தகசேவையில் ஏராளமான வானொலி நாடகங்களை எழுதி, நடித்ததோடு தயாரித்தும் வழங்கியவர். இரண்டு ஆண்டுகளுக்கு மேலாக ஒலிபரப்பாகிய "கோமாளிகள் கும்மாளம்" என்ற பிரபலமான நாடகத்தொடரை இவரே எழுதியதோடு, 'மரிக்கார்' பாத்திரத்திலும் நடித்து அதையே தனது சிறப்புப் பெயராகக் கொண்டவர். இதுவே பின்னர் 'கோமாளிகள்' என்ற பெயரில் திரைப்படமாகியது. கே. எஸ். பாலச்சந்திரன் எழுதிய வானொலித் தொடர்நாடகமான 'கிராமத்துக்கனவுகள்' நாடகத்தில் யாழ்ப்பாண கிராமத்தில் வாழ்ந்த ஒரு இந்திய ஆசிரியராக குணசித்திர பாத்திரத்தில் நடித்து உருக வைத்தவர்.

தொலைக்காட்சியில்
----------------

'மலையோரம் வீசும் காற்று', 'எதிர்பாராதது', 'காணிக்கை' போன்ற பல தொலைக்காட்சி நாடகங்களில் நடித்ததோடு எழுதித் தயாரித்தும் இருக்கிறார்.

நடித்த திரைப்படங்கள்
--------------------

* குத்துவிளக்கு (திரைப்படம்)
* கோமாளிகள்
* ஏமாளிகள்
* புதிய காற்று
* மாமியார் வீடு
* நான் உங்கள் தோழன்
* நாடு போற்ற வாழ்க
* Blendings - ஆங்கிலப்படம்
* நொமியன மினிசு - சிங்களப் படம்
* ஷார்மிளாவின் இதய ராகம்

நடித்த மேடை நாடகங்கள்
---------------------

* புரோக்கர் கந்தையா
* சுமதி
* காதல் ஜாக்கிரதை
* கலாட்டா காதல்

மறைவு
-----

மரிக்கார் எஸ்.ராம்தாஸ் சிறிது காலம் சுகவீனமுற்றிருந்த நிலையில் 2016 சூலை 13 அதிகாலை தனது 69வது அகவையில் சென்னையில் காலமானார்.

மேற்கோள்கள்
-----------

1. 1 2  "இலங்கை நடிகர் மரிக்கார் ராம்தாஸ் இன்று காலமானார்". *BBC தமிழ்*. 13 சூலை 2016. 13 சூலை 2016 அன்று பார்க்கப்பட்டது.
**2012 உலகப் பல்கலைக்கழகத் தமிழ் இளையர் மாநாடு** (*World Tamil University Youth Conference, 2012*) சிங்கப்பூர் தேசியப் பல்கலைக்கழகத் தமிழ்ப் பேரவையால் 2012, சூலை 20 முதல் சூலை 22 வரை நடத்தப்பட்ட ஒரு உலக இளையர் மாநாடு ஆகும்.

தற்கால உலகமயமாதல் சூழலில் தமிழ் பேசும் இளையோரின் அடையாளங்களின் தேடல், அவர்களைத் தமிழ் அடையாளத்தில் பெருமை கொள்ள உதவுதல் ஆகியவை இந்த மாநாட்டின் முதன்மை நோக்கங்களாகக் கூறப்பட்டது. தேசிய‌ ப‌ல்க‌லைக்க‌ழ‌க‌ த‌மிழ்ப் பேர‌வையின் 33ம் ஆண்டின் செய‌ற்குழுவின‌ர் ஏற்பாட்டில் நடைபெறும் இந்த மாநாடு "த‌மிழ் இளைய‌ர் அடையாள‌ம்: ஒரு க‌ண்ணோட்ட‌ம்," என்ற‌ க‌ருப்பொருளில் நடைபெற்றது.

தேசிய பல்கலைக் கழக நகர வளாகத்தின் டவுன் பிளாசா அரங்கத்தில் மூன்று நாட்களுக்கு நடைபெற்ற இந்த மாநாட்டில் கல்விசார் நிகழ்வுகள், திருவிழா என இரு பிரிவுகள் இடம்பெற்றன. சிங்கப்பூர், இந்தியா, இலங்கை, மலேசியா, பிலிப்பீன்சு, ஐக்கிய அமெரிக்கா, கனடா, மற்றும் ஐரோப்பிய நாடுகளிலிருந்து பல்கலைக்கழக மாணவர்கள் பங்குபற்றினர். 13 மாணவர்கள் ஆய்வுக் கட்டுரைகளை சமர்ப்பித்தனர். ஊடகங்களில் சிங்கப்பூர் தமிழ் இளையரின் சுய அடையாளம், தமிழ் திரைப்படங்களில் வட இந்திய நடிகைகளில் ஊடுருவல், பெண்களின் வெளிப்பாடு, முகநூலில் தமிழ் மொழியும் சாதியும், சங்க இலக்கியம் மூலம் தமிழ் இளையர் அடையாளத்தை வெளிக் காட்டுதல், தமிழ்நாட்டைச் சேர்ந்த இளம் முஸ்லிம் பெண்களிடையே நவீன தமிழ் மொழி அடையாளம் போன்ற தலைப்புகளில் ஆய்வுக்கட்டுரைகளும், விவாதங்களும் இடம்பெற்றன.

மேற்கோள்கள்
-----------

1. ↑  உலகத் தமிழ் இளையர்களின் இன்றைய தமிழ் அடையாளம் பற்றி ஆராயும் மாநாடு பரணிடப்பட்டது 2012-11-10 at the வந்தவழி இயந்திரம், தமிழ் முரசு, சூலை 18, 2012
2. ↑  ﻿﻿﻿﻿﻿உலகப் பல்கலைக்கழகத் தமிழ் இளையர் மாநாடு: உலக மேடையில் தமிழ் அடையாளம் பரணிடப்பட்டது 2012-10-04 at the வந்தவழி இயந்திரம், தமிழ் முரசு, சூலை 23, 2012
3. ↑  த‌மிழ் இளைய‌ர் மாநாடு 2012 பரணிடப்பட்டது 2012-10-04 at the வந்தவழி இயந்திரம், தமிழ் முரசு, சூலை 22, 2012

வெளி இணைப்புகள்
---------------

* www.wtuyc2012.com பரணிடப்பட்டது 2014-01-09 at the வந்தவழி இயந்திரம்
இரு பொருள்கள் (அல்லது பொருள்களின் பரப்புகள்) ஒன்றையொன்று தொட்டுக் கொண்டிருக்கும்போது அப்பொருள்களின் தொடுபரப்புகளுக்கு செங்குத்தாக செயல்படும் விசையே **செங்குத்து விசை** (*Normal force*)எனப்படுகிறது.[1] அவ்வாறு வைக்கப்பட்டுள்ள திண்மப் பொருள்கள் ஒன்றினுள் மற்றொன்று புகுவதைத் தடுக்கும் வண்ணம் அவற்றின் தொடுபரப்புகளால் செங்குத்து திசையில் அளிக்கப்படும் தொடு விசையே செங்குத்து விசை எனவும் கூறலாம்.[2] நியூட்டனின் மூன்றாம் விதியின் நேரடி விளைவாக இவ்விசை உள்ளது; செங்குத்து விசையின் பொதுவான குறியீடுகள் *N* மற்றும் *FN*.

எடுத்துக்காட்டுகள்
------------------

மேல்: படம் 1 (எடுத்துக்காட்டு 1); கீழ்: படம் 2 (எடுத்துக்காட்டு 2)
  

1. மேசை அல்லது சமதளப் பரப்பு ஒன்றின் மீது வைக்கப்பட்டுள்ள ஒரு பொருள், அதன் எடையை (*W*) மேசை மீது செலுத்துகிறது (படம்: 1); இதைச் செயல்விசை (*action*) எனலாம். நியூட்டனின் மூன்றாம் விதிப்படி, இதற்குச் சமமான, எதிர்ச்செயல் விசையை (reaction) அப்பொருளின் மீது மேசை அளிக்கிறது. இவ்விசையே இங்கு செங்குத்து விசையாகும் (*N*).
2. கிடைமட்டத்துடன் *θ* கோணத்திலுள்ள வழுவழுப்பற்ற சாய்தளம் ஒன்றின் மீது (படம் 2) நிலையாகவுள்ள ஒரு பொருளின் எடையை (*W*) இரு செங்குத்துக் கூறுகளாகப் பிரித்தால், அதன் *W* cos *θ* என்ற கூறு தளத்தின் மீது செயல்படுகிறது; இதற்கு எதிர்ச்செயல் விசையாக அப்பொருளின் மீது தளம் அளிக்கும் விசையே (*N*) இவ்விடத்தில் செங்குத்து விசையாகும்.
3. வழுவழுப்பற்ற சமதளப் பரப்பின் மீது வைக்கப்பட்டுள்ள ஒரு பொருளின் மீது *θ* கோணத்தில் ஒரு இழுவிசையை (*F*) செலுத்தும்போது, அதன் இரு செங்குத்துக் கூறுகளில் *F* sin *θ* என்ற கூறு பொருளின் எடைக்கு (*W*) எதிர்த்திசையில் உள்ளதால், பரப்பின் மீது (*W* - *F* sin *θ*) என்ற நிகர விசை செயல்படுகிறது; இதற்கு சமமானதும் எதிர்த்திசையில் உள்ளதுமான *N* (= *W* - *F* sin *θ)* என்ற விசையே இங்கு செங்குத்து விசையாகும்[3].

தோற்றக் காரணம்
--------------

ஒரு பொருளையும் அதனுடன் தொடுதலில் உள்ள தடையையும் (மேசை, பரப்பு, சாய்தளம், மற்றொரு பரப்பு உள்ளிட்டவை) ஒன்றோடொன்று அழுத்தும்போது, அவற்றின் தொடுபரப்புகளுக்கிடையே தோன்றும், எதிர்த்திசையில் இயங்கும் வான் டெர் வால்சு விசை அதிகரித்து அப்பொருள்கள் ஒன்றினுள் மற்றொன்று புகுவதைத் தடுக்கின்றது; அழுத்தும் விசையை அதிகரிக்கும்போது (அல்லது குறைக்கும்போது) அவ்விரு பரப்புகளின் அணுக்கள்/மூலக்கூறுகளுக்கு இடைப்பட்ட தொலைவு குறைவதால் (அல்லது அதிகரிப்பதால்) வான் டெர் வால்சு விசையும் அதிகரிக்கும் (அல்லது குறையும்). மேலும், அவ்விரு தொடுபரப்புகளையும் சிறிதளவு இடைவெளி உள்ளவாறு விலக்கும்போது வான் டெர் வால்சு விசை முழுவதுமாக மறைவதால், செங்குத்து விசையும் மறைந்து விடுகிறது[4].

மேற்கோள்கள்
-----------

1. ↑  SparkNotes --
2. ↑  Khan Academy --
3. ↑  தரசோவ், தரசோவா. *பள்ளிநிலைப் பௌதிகத்தில் கேள்விகளும் கணக்குகளும்*. மீர் பதிப்பகம். பக். 25.
4. ↑  Bettini, Alessandro. *A Course in Classical Physics 1 - Mechanics*. Springer. பக். 110. பன்னாட்டுத் தரப்புத்தக எண்:978-3-319-29256-4.
ஆதி காலத்திலிருந்தே இந்துக்களிடையே ஓவியக் கலை மரபு விருத்திபெற்றிருந்தமையைத் தொல்பொருளாய்வுகளும் இலக்கிய ஆதாரங்களும் காட்டுகின்றன. இவை பற்றி விஷ்ணு தர்மோத்திரம், தக்கண சித்திரம் , சித்திரலட்சணம் முதலான நூல்கள் குறிப்பிடுகின்றன.
சங்க காலத்தில் இறந்த போர் வீரனுக்காக நடுகல்லில் சித்திரம் தீட்டும் மரபு காணப்பட்டது. சங்க காலத்தின் தமிழ் நூல்களான தொல்காப்பியம், மதுரைக் காஞ்சி, சிலப்பதிகாரம், மணிமேகலை என்பன இவ்வோவியங்கள் பற்றிக் குறிப்பிட்டுள்ளன. எனவே இந்துக்களின் ஓவிய மரபு கி.மு 2000 ஆண்டுகளுக்கு முற்பட்டதாக கொள்ளக்கூடியது. "நாடக மகளிர்க்கு நற்கனம் வகுத்த ஓவியச் செந்நூல்" என சிலப்பதிகாரத்தில் கூறப்படுவதிலிருந்து இதனை நாம் ஆதாரப்படுத்தலாம்.பல்லவ மன்னன் தக்கண சித்திரம் என்ற ஓவிய நூலுக்கு அணிந்துரை எழுதியதாகவும் அறிய முடிகிறது.

பண்டைய ஓவியப் பயன்பாடுகள்:
--------------------------

* மட்பாண்டங்கள், உடைகள் என்பவற்றில் ஓவியங்கள் வரையப்பட்டன.
* அரண்மனை குகைகள் கோயில்களில் வரையப்பட்டன.
* ஓவியம் வரையப்பட்ட கூரை 'ஓவிய விதானம்' எனப்பட்டது.
* தான் விரும்பிய பெண்ணை மணக்க முடியாத வேளைகளில் பெண்ணில் உருவத்தை ஓவியமாகத் தீட்டி மடலேறுதல் வழக்கம் இருந்து வந்தது.

சிந்துவெளி ஓவியங்கள்
--------------------

மொகெஞ்சதாரோவில் கண்டெடுக்கப்பட்டமதகுரு உருவம்
சிந்துவெளிப் பண்பாட்டுப் பகுதியில் வாழ்ந்த மக்கள் ஓவியக்கலை மரபில் ஆழ்ந்த அறிவும் திறமையும் கொண்டு விளங்கியமைக்கு அங்கு கண்டெடுக்கப்பட்ட கலைப்பொருட்கள் சான்றுபகர்கின்றன.

### மதகுரு உருவம்

  

குறுகிய கண்ணும், தடித்த உதடும் தட்டை மூக்கும்,அடர் தாடியும் கொண்ட மனித உரு மதகுரு என அழைக்கப்படுகிறது.

விஷ்ணு தர்மோத்திரம் காட்டும் ஓவிய வகைகள்
----------------------------------------

1. சத்தியம் - சமயம் சார்ந்த கருத்து நிலைகளைக் கருப் பொருளாகக் கொண்ட ஓவியங்கள்.
2. வைதிகம் - இயற்கைக் காட்சி,மிருகங்கள், பறவைகள், சமயம் சாராத ஐதீகக் கதைகளைக் கருப் பொருளாகக் கொண்ட ஓவியங்கள்.
3. நாகரம் - பிரதிமை ஓவியங்கள்.
4. மிஸ்ரம் - மேலுள்ள ஓவியப் பகுப்புகளில் பல சேர்ந்ததாக கொண்ட ஓவியங்கள்.

ஆண்டிப்பட்டி மலை, பழனி ஓவியங்கள்
--------------------------------

ஆண்டிப்பட்டி மலை, பழனி பகுதியில் சங்ககாலத்தைச் சேர்ந்த சுமார் 3000 ஆண்டுகள் பழைமையான ஓவியங்கள் கண்டுபிடிக்கப்பட்டன.

குடைவரை ஓவியங்கள்
-----------------

* சித்தன்னவாசல்
* திருமலைபுரம்

இவற்றையும் பார்க்க
------------------

* தமிழர் ஓவியம்
* ஓவியத்தின் வரலாறு
* ஆண்டிப்பட்டி மலை, பழனி
AndhraBankKoti
**சுல்தான் காட்சி சந்தை** (Sultan Bazar) என்பது இந்தியாவில், தெலுங்கானா மாநிலத்தின் தலைநகரான ஐதராபாத்தில் உள்ள ஒரு பழைய வணிகச் சந்தையாகும். இது அபிட்சு மற்றும் கோட்டியின் வணிகப் பகுதிகளுக்கு இடையில் அமைந்துள்ளது.  இதற்கு  முன்பு, இது வசிப்பிடச் சந்தை என்று வழங்கப்பட்டது.

வணிக பகுதி
----------

இது பெண்களுக்கான, ஆடை மற்றும் வெள்ளிப் பொருள்களை விற்பனை செய்கின்ற பெரிய வணிக வளாகமாகும். இங்கு நூற்றுக்கும் அதிகமான கடைகள் உள்ளன. ஜவுளி, மற்றும் அலங்கார பொருள்கள் பெருமளவில் விற்பனை செய்யப்படுகின்றன.

போக்குவரத்து
------------

டி. எஸ். ஆர். டி. சி. (TSRTC) கருடா வால்வோ பி9ஆர்ர
 மாநில அரசு தெலுங்கானா மாநில போக்குவரத்துக் கழகம் (TSRTC) மூலம் கோட்டிகு அருகில் உள்ள பெரிய பேருந்து முனையத்தில் இருந்து நகரின் அனைத்து பகுதிகளுக்கும் பேருந்துகளை இயக்குகிறது. மிக அருகமையில் MMTS ரயில் நிலையம் கச்சிக்குடா அல்லது மலாக்பெட்டில் உள்ளது.

பள்ளி
-----

இப்பகுதியில் கேம்பிரிட்ஜ் உயர்நிலை பள்ளி உள்ளது. புகழ்பெற்ற நாடக மகேஷ்வரி பரமேஷ்வரி திரையரங்கமும் இங்கு அமைந்துள்ளது. ஒரு ஜெயின் கோயிலும் சுல்தான் காட்சி சந்தைக்கு அருகில் அமைந்துள்ளது.

இந்த பகுதியில் மின்னணு பொருட்களுக்கான புகழ் பெற்ற தெரு உள்ளது. இது மின்னணு சந்தைத் தெரு அல்லது வங்கித் தெரு என அழைக்கப்படுகிறது.

சாய்பாபா கோவில் ஒன்று கந்த ஸ்வாமி குறுக்கு தெருவில் உள்ளது.

குஜராதி வித்யா மந்திர் மற்றும் அனுமான் வ்யாம்ஷாலா பள்ளியும் இந்த இடத்தில் அமைந்துள்ளது.

குறிப்புகள்
-----------

1. ↑  "Sulthan Bazar Police Station". 2015-02-23 அன்று மூலம் பரணிடப்பட்டது. 2017-07-18 அன்று பார்க்கப்பட்டது.
எஸ். வி. சுப்பையா உடன் குழப்பிக் கொள்ளாதீர்கள்.

**எஸ். வி. சுப்பையா பாகவதர்** (இறப்பு: 3 சூலை 1954) பழம்பெரும் பாடகரும், தமிழ் நாடக மற்றும் திரைப்பட நடிகரும் ஆவார். 1930-40 களில் நாடக மேடையிலும் கிராமபோன் இசைத்தட்டுகளிலும் இவரது பாடல்கள் மிகப்பிரபலமாக விளங்கின. கர்நாடக இசை மட்டுமல்லாமல் கிராமிய, தெம்மாங்கு பாட்டுகளையும் இவர் மேடை நாடகங்களில் பாடியுள்ளார். 'சங்கீத வித்வத்சிகாமணி' என அழைக்கப்பட்டவர்.

வாழ்க்கைக் குறிப்பு
-------------------

சாம்பூர் வடகரை சுப்பையா பாகவதர் தென்காசி, சாம்பவர் வடகரை என்ற ஊரில் பிறந்தவர்.

நடித்த திரைப்படங்கள்
--------------------

மொத்தம் இரண்டு திரைப்படங்களில் மட்டுமே சுப்பையா பாகவதர் நடித்துள்ளார். 1935 இல் வெளியான சுபத்திரா பரிணயம் திரைப்படத்தில் அர்ஜுனனாக நடித்து 17 பாடல்களையும் பாடியுள்ளார். 1938-இல் கம்பர் (அல்லது) கல்வியின் வெற்றி படத்தில் கம்பராக "வாணி வரமருள் கல்யாணி", "ஞான சந்திர பிரபை", "தாய்வள நாடே இனிதாய் விடை தருவாய்" போன்ற பிரபலமான பாடல்களைப் பாடி நடித்தார்.

* சுபத்திரா பரிணயம் (1935)
* கம்பர் (அல்லது) கல்வியின் வெற்றி (1938)

மறைவு
-----

சுப்பையா பாகவதர் சிறிது காலம் சுகவீனமுற்ற நிலையில், 1954 சூலை 3 இல் தென்காசி,சாம்பவர் வடகரையில் உள்ள அவரது இல்லத்தில் காலமானார். இவரது மகன் எஸ். வி. எஸ். நாராயணன் ஒரு மிருதங்க இசைக்கலைஞர் ஆவார். இவர் கிருஷ்ண பக்தி திரைப்படத்தில் இடம்பெற்ற பி. யு. சின்னப்பாவின் கதாகாலேட்சபத்திற்கு மிருதங்கம் வாசித்துள்ளார். இவரின் மகன் என். ஹரி ஒரு பிரபலமான மிருதங்கக் கலைஞர் ஆவார்.

மேற்கோள்கள்
-----------

1. 1 2 3  எஸ்.வி.சுப்பையா பாகவதர்
2. ↑  "Death Of S. V. Subbiah Bhagavathar". *NewspaperSG*. Indian Daily Mail. 15 சூலை 1954. 05 திசம்பர் 2020 அன்று பார்க்கப்பட்டது. Check date values in: `|access-date=` (உதவி)
3. ↑  Rhythm on his finger tips பரணிடப்பட்டது 2016-10-29 at the வந்தவழி இயந்திரம், மாத்ருபூமி, ஆகத்து 26, 2016

வெளி இணைப்புகள்
---------------

* சுப்பையா பாகவதரின் தனிப் பாடல்கள் சில
* யூடியூபில் வாணி வரமருள் கல்யாணி - கம்பர் திரைப்படத்திற்காக சுப்பையா பாகவதர் பாடிய பாடல்
**சுல்தானாவின் கனவு** (*Sultana's Dream*) என்பது 1905 ஆம் ஆண்டு வெளியான பெண்ணிய கனவுச் சமுதாய குறும் புதினமாகும். இது வங்காளத்தைச் சேர்ந்த ஒரு முஸ்லீம் பெண்ணியவாதியும், எழுத்தாளரும், சமூக சீர்திருத்தவாதியுமான ரெக்கையா சக்காவத் ஹுசைனால் எழுதப்பட்டது. இது அதே ஆண்டில் மதராசை தளமாகக் கொண்ட ஆங்கில பத்திரிகையான தி இந்தியன் லேடீஸ் இதழில் வெளியிடப்பட்டது.

கதை
---

இது பெண்ணிய கனவுச் சமுதாயத்தை (லேடிலேண்ட் என்று அழைக்கப்படுகிறது) சித்தரிக்கிறது, இந்தக் கதையில் பெண்கள் நாட்டில் எல்லாவற்றையும் பார்த்துக்கொள்கிறார்கள். ஆனால் ஆண்கள் வீட்டினுள் ஒதுங்கியிருக்கிறார்கள், இது பர்தாவின் பாரம்பரிய நடைமுறையின் ஆடி-தோற்றுரு போல உள்ளது. பெண்களின் அறிவியல் புனைவு கண்டுபிடிப்புகள் சமையல் போன்ற வேலைகளை எளிதாக்குகின்றன - உழைப்பு குறைந்த விவசாயம், பறக்கும் மகிழுந்துகளை இயக்கும் "மின்" தொழில்நுட்பம்; சூரிய ஆற்றலை சேகரிக்கும் கருவி, வானிலையை கட்டுப்படுத்துவது என்பது போன்ற பல்வேறு கண்டுபிடிப்புகளை நிகழ்த்துகின்றனர். இவ்வாறு இந்தக் கதையில் "ஒரு வகையான பாலின அடிப்படையிலான பிளானட் ஆஃப் தி ஏப்ஸ், பாத்திரங்கள் தலைகீழாக மாறி, சித்தரிக்கபட்டுள்ளது.

கதையின் தோற்றம்
---------------

ஹுசைனின் கூற்றுப்படி, சுல்தானாஸ் டிரீம் கதையை இவர் தன் கணவர் கான் பகதூர் சையத் சகாவத் ஹுசைனுடன், ஒரு சுற்றுப்பயணம் மேற்கொண்டபோது, பயணத்தின்போது பொழுது போக்காக எழுதினார். இவரது கணவர் இதை பாராட்டி ஊக்குவித்தார். மேலும் ஹுசைனை ஆங்கிலத்தில் படிக்கவும் எழுதவும் ஊக்குவித்தார். இவ்வாறு, சுல்தானாஸ் டிரீம் கதையை ஆங்கிலத்தில் எழுதி, மொழியில் தனது திறமையை கணவருக்கு நிரூபிக்கும் ஒரு வழியாக செய்தார். சகாவத் இக்கதையால் மிகவும் ஈர்க்கப்பட்டார், 1905 ஆம் ஆண்டில் முதல் முறையாக கதையை வெளியிட்ட தி இந்தியன் லேடீஸ் பத்திரிகைக்கு அனுப்ப ஹுசைனை தூண்டினார். இந்த கதை பின்னர் 1908 இல் புத்தக வடிவில் வெளியிடப்பட்டது.

தமிழ் மொழிபெயர்ப்பு
-------------------

இந்தக் குறும்புதினமானது சாலை செல்வம், வ. கீதா மொழிபெயர்ப்பில் தாரா பதிப்பக வெளியீடாகத் தமிழில் ‘சுல்தானாவின் கனவு’ என்ற பெயரில் 2004 ஆம் ஆண்டு வெளிவந்துள்ளது.

குறிப்புகள்
-----------

1. ↑  இங்கே சுல்தானா என்ற சொல்லுக்கு ஒரு பெண் சுல்தான், ஒரு முஸ்லிம் ஆட்சியாளர் என்று பொருள்.

மேற்கோள்கள்
-----------

1. ↑  "Sultana's Dream". *Feminist Press*. 23 September 2015 அன்று மூலம் பரணிடப்பட்டது. 1 June 2015 அன்று பார்க்கப்பட்டது. Unknown parameter `|=` ignored (உதவி)
2. ↑  D. Bandyopadhyay. "স্বপনচারিনী: চিনিতে পারিনি? (Dream-Lady: Can't I Re-Cognize? (Begum Rokeya's Sultana's Dream))". *academia.edu*.
3. ↑  name=sd2>Rafia Zakaria. "The manless world of Rokeya Sakhawat Hossain". *Dawn*.. பார்த்த நாள்: 1 June 2015.
4. ↑  Nesrine Malik (30 July 2009). "What happened to Arab science fiction?". *தி கார்டியன்*.. பார்த்த நாள்: 30 January 2010.
5. ↑  Hossain, Rokeya Sakhawat; Jahan, Roushan (1988). *Sultana's Dream and Selections from The Secluded Ones*. New York, NY: Feminist Press at CUNY. பக். 1–2.
6. ↑  மாதவையாவுக்கு உத்வேகம் அளித்த கதை?, அன்பரசி, இந்து தமிழ், 2020 நவம்பர் 8
7. ↑  கூகுல் புக்சில், சுல்தானாவின் கனவு
யெமனியப் போராட்டக்காரர்கள் பெப்ரவரி 3, 2011 அன்று சன்ஆவில்
போராளிகள் தலையில் இளஞ்சிவப்பு பட்டை அணிதலும் இளஞ்சிவப்பு சின்னங்களை தரித்தலும்.
**2011 யெமனியப் புரட்சி**  (2011 Yemeni protests) துனீசியப் புரட்சியின் துவக்க காலத்திலேயே தொடங்கி 2011 எகிப்திய புரட்சி  மற்றும் பிற 2011 அரபுலக போராட்டங்களின் காலத்திலேயே இணையாக எழுந்தது. துவக்கத்தில் வேலையின்மை, பொருளாதாரநிலை, ஊழல் குறித்தே போராட்டங்கள் நடந்தன 
யெமன் நாட்டு அரசியலமைப்பை மாற்றும் அரசின் திட்டத்திற்கு எதிராகவும் போராட்டங்கள் நிகழ்ந்தன. எழுச்சியின் உச்சகட்டமாக குடியரசுத் தலைவர் அலி அப்துல்லா சாலேயின் பதவி விலகலை வற்புறுத்துமளவிற்கு போராட்டங்கள் சென்றுள்ளன.

இளஞ்சிவப்பு பயன்பாடு
--------------------

யெமனியப் போராட்டக்காரர்கள் தங்கள் வன்முறை சாரா நோக்கத்தைக் குறிக்கவும் "யாசுமின் புரட்சியின்" நினைவாகவும் இளஞ்சிவப்பு தலைப்பட்டைகளை அணிந்திருந்தனர். எதிர்கட்சித் தலைவரும் சட்டவியலாளருமான சாகி அல்-காதி இளஞ்சிவப்பு அன்பைத் தெரிவிக்கவும் போராட்டங்கள் அமைதியாக நடைபெறும் என்பதைக் குறிக்கவும் தேர்ந்தெடுக்கப்பட்டதாகக் கூறினார். போராட்ட கூட்டங்களின் நடுவே தென்பட்ட கூடுதலான இளஞ்சிவப்பு பட்டைகள் எந்தளவு திட்டமிடல் நடந்தேறியுள்ளது என்பதைக் காட்டுவதாக அமைந்திருந்தது.

மேற்கோள்கள்
-----------

1. ↑  "Yemen protests: Thousands call on president to leave". BBC News. 27 Jan 2011. .
2. ↑  "Yemen protests: 'People are fed up with corruption'". BBC News. 27 January 2011. .
3. ↑  Finn, Tom (27 January 2011). "Yemenis take to the streets calling for President Saleh to step down". guardian.co.uk. .
4. 1 2  Bakri, Nada (January 27, 2011). "Yemen’s Opposition Goes to Code Pink". The New York Times. .

| * பா
* உ
* தொ
2010-2011 மத்திய கிழக்கு வட ஆப்பிரிக்க எதிர்ப்புப் போராட்டங்கள் |
| --- |
| நாடுகள் | 

துனீசியா  •  எகிப்து  •  லிபியா  •  யெமன்  •  சிரியா
 |
| நபர்கள் | 

**துனீசியா: •**எகிப்து: **முகமது எல்பரதேய் – வேல் கோனிம் – ஓசுனி முபாரக் –  •** லிபியா: **முஅம்மர் அல் கதாஃபி – சயீஃப் அல்-இசுலாம் கதாஃபி - முசுதபா முகமது அபுத் அல் ஜலேய்ல் - முகமது நபௌசு •** 
**யேமன்:** தவகேல் கர்மன் – அலி அப்துல்லா சாலே -  • **சிரியா:**பஷர் அல்-அஸாத்
 |
| அரசியல் கட்சிகள் | 

 |
| தொடர்புடைய | 

 |
**கோரிப்பாளையம் தர்கா**, கோரிப்பாளையத்தில் அமைந்துள்ள (மதுரை நகரின் ஒரு பகுதி) ஒரு இசுலாமிய அடக்கத்தலமாகும். இங்கு யேமனைச் சேர்ந்த அசரத் காஜா சையது அலாவுத்தீன் பாதுசா ராசி மற்றும் மதுரை சுல்தானகத்தின் அசரத் காஜா சையது சுல்தான் சமசுத்தீன் ஆகிய இருவரின் கல்லறைகளும் அமைந்துள்ளன. இது மட்டுமன்றி இந்தியாவிற்கு இசுலாத்தை பரப்ப வந்த அசரத் காஜா சையது சுல்தான் அபிபுத்தீன் ராசியின் (கைபி சுல்தான் என அறியப்படுபவர்) மறை கல்லறையும் இங்கு உள்ளது. இக்கல்லறை 70 அடிகள் (21 m) விட்டமும், 20 அடிகள் (6.1 m) உயரத்துடன் அழகர் மலையில் இருந்து எடுக்கப்பட்ட ஒற்றைக் கல்லில் அமைக்கப்பட்டுள்ளது. இது திருமலை நாயக்கரால் கட்டப்பட்டதாக ஒரு சாரார் கூறுகின்றனர்.

வரலாறு
------

கோரிப்பாளையம் என்ற பெயர் பாரசீக வார்த்தையான *கோர்* என்பதிலிருந்து வந்தது. இதற்கு *கல்லறை* என்பது பொருள். எனவே தான் இப்பகுதி கோரிப்பாளையம் என அழைக்கப்படுகிறது. வைகையின் வடகரையில் அமைந்துள்ள இக்கல்லறைகள் வைகை ஆற்றின் பாலத்தின் மீது செல்லும் போதே தென்படும் வண்ணம் உயரமானவை. காசிமார் பெரிய பள்ளிவாசல் வளாகத்தில் அமைந்துள்ள மதுரை மக்பராவின் வெளிப்புறச் சுவரில் காணப்படும் பண்டைய தமிழ் கல்வெட்டு இத்தர்காவின் பழமைக்குச் சான்றாக உள்ளது.

கந்தூரி விழா
------------

இத்தர்காவின் கந்தூரி (உரூசு) விழா ஒவ்வொரு ஹிஜிரி ஆண்டு ரபியுல் அவ்வல் பதினைந்தாம் இரவில் கொண்டாடப்படுகிறது.

இவற்றையும் பார்க்க
------------------

* ஏர்வாடி
* திருப்பரங்குன்றம் தர்கா
* காசிமார் பெரிய பள்ளிவாசல்
* மதுரை மக்பரா

உசாத்துணைகள்
------------

1. ↑
2. ↑  "காப்பகப்படுத்தப்பட்ட நகல்". 2014-12-16 அன்று மூலம் பரணிடப்பட்டது. 2015-04-01 அன்று பார்க்கப்பட்டது.
**மலம்** என்பது உடலினால் உள்ளெடுக்கப்படும் உணவானது, சமிபாட்டுத் தொகுதியால் சமிபாட்டுக்கு உட்படுத்தப்பட்டு, உடலுக்குத் தேவையான ஊட்டச்சத்துக்கள் குடல் பகுதியினால் உறிஞ்சப்பட்ட பின்னர் எஞ்சியிருக்கும் செரிக்கப்படாத (சமிபாடடையாத) உணவு மற்றும் உடல் தொழில்பாடுகளில் உருவாகும் சக்கையான கழிவுப்பொருள் ஆகும். மாந்தர்களில் குறிப்பாக, பெருங்குடலில் சேர்க்கப்பட்டு, ஆசனவாய் (குதம்) வழியாக உடலிருந்து வெளியேற்றப்படுகின்ற திண்ம-நீர்ம நிலையில் இருக்கும் கழிவுபொருட்களையே மலம் சுட்டும். மாந்தர்கள் மட்டும் அன்றி மற்ற விலங்குகளில் வெளியேற்றப்படும் திண்ம-நீர்ம கழிவுப்பொருளுக்கும் மலம் என்பது பொதுவான பெயர்.

மலத்தின் துர்நாற்றத்திற்குக் காரணம் குடலில் இயங்கும் நுண்ணுயிரிகள் உருவாக்கும் இண்டோல் (indole), இசுக்கட்டோல் (skatole), கந்தகம் கொண்டுள்ள தியோல் (thiol) சேர்மங்கள் மற்றும் கரிமமல்லா வேதிப்பொருளாகிய ஐதரசன்-டை-சல்பைடு (ஐதரச-இருகந்தகம்) முதலியவையே.

மலத்தின் தீநாற்றத்துக்குக் காரணமான ஐதரசன்-டை-சல்பைடு (H2S) மூலக்கூறு.

மலத்தின் பயன்பாடும் சூழிணக்கவியலும் (ecology)
---------------------------------------------

யானையின் **மலம்**காடுகளில் மலத்தைக் கொண்டு அது எந்த விலங்கின் மலம் என்று அறிய இயலும். பறவைகளின் மலத்தை *எச்சம்* குறிப்பிடுவது வழக்கம். பறவை எச்சத்தில் உள்ள விதை முதலியன முளைத்து செடிகொடிகள் பரவ வழி வகுக்கின்றன. ஆடுகள் மற்றும் சில விலங்குகளின் மலங்கள் உரமாகவும், காய்ந்த மலம் எரிபொருளாகவும் (எ.கா. மாட்டுச் சாணம்) பயன்படுகின்றது. பொதுவாக உணவில் இருந்து ஆற்றல் தரும் ஊட்டப்பொருள் உறிஞ்சப்பட்டாலும், பலநேரங்களில் செரிக்கப்படாத உணவில் 50% வரையும் ஆற்றல் இருக்கும்.. இதனால் கழிக்கப்படும் மலம், மேலும் சிதைவுற்று மண்ணுடன் மண்ணாகக் கலக்கவும், அதனைப் பயன்படுத்தி உயிர்வாழும், புழு, வண்டு, பூச்சிகள், நுண்ணுயிரிகள் போன்ற பிற இனங்களுக்குத் தேவையானவாறு போதிய ஆற்றலும் இருக்கும். 

மண்புழுவின் மலம். இது உரமாகப் பயன்படுகின்றது
சில வண்டுகள் மலத்தின் நெடியை வெகு தொலைவிலேயே உணர்ந்து வரத்தக்கன.. சில விலங்குகளுக்கு கழிவுப்பொருளை உண்ணுவதும் ஒரு தேவையாக உள்ளன. யானைக் கன்றுகள் தன் தாயின் மலத்தை உண்வதால், தன் குடலுக்குத் தேவையான நுண்ணுயிரிகளைப் பெறுகின்றன.

மேற்கோள்களும் அடிக்குறிப்புகளும்
--------------------------------

1. ↑  *Biology* (4th edition) N.A.Campbell (Benjamin Cummings NY, 1996) ISBN 0-8053-1957-3
2. ↑  Heinrich B, Bartholomew GA (1979). "The ecology of the African dung beetle". *Scientific American* **241**: 146–56. .

வெளி இணைப்புகள்
---------------

* உங்கள் குழந்தை மேதையாக வளருமா?: முதல் மலத்தை வைத்தே முடிவை சொல்லி விடலாம் பரணிடப்பட்டது 2015-07-18 at the வந்தவழி இயந்திரம்
* 
* மலச்சிக்கல் - காரணங்களும் தீர்வுகளும்
**2011 லிபிய எழுச்சி** அல்லது **2011 லிபிய உள்நாட்டுப் போர்** என்பது லிபியா நாட்டில் அந்த நாட்டின் 40 ஆண்டுகளுக்கு மேலான சர்வதிகார ஆட்சியாளரான முஅம்மர் அல் கதாஃபியை எதிர்த்து நடத்தப்பட்ட எழுச்சி. தொடர்ச்சியான எதிர்ப்புப் போராட்டங்களாக பெப்ரவரி 2011 நடுவில் தொடங்கிய இந்த எழுச்சி பின்னர் ஆயுதப் போராட்டமாக மாறி உள்நாட்டுப் போர் மூண்டது. கதாஃபிக்கு எதிரான தேசிய இடைக்காலப் பேரவையின் படைகள் கதாஃபியின் படைகளை நேட்டோ படைகளின் துணையுடன் தோற்கடித்து லிபியா முழுவதையும் கைப்பற்றியது. அக்டோபர் 2011 இல் கதாஃபி எதிர்ப்புப் படையினரால் கைப்பற்றப்பட்டு கொலைசெய்யப்பட்டதுடன் லிபிய எழுச்சி முடிவடைந்ததாகக் கருதப்படுகிறது.

லிபியாவின் படைத்துறை ஒரு பக்கத்தினர் எழுச்சியாளர்களுக்கு ஆதரவு தந்தது. எனினும் படைத்துறையை விட பலம் பெற்றவர்களான கதாஃபியின் பாதுகாவலர் படை தலைநகரை காவல் காத்து கதாஃபிக்கு சார்பான வன்முறையில் ஈடுபட்டனர். மார்ச் தொடக்கத்தில் மேற்குநாடுகள் கதாஃபியை கடுமையாக கண்டித்து, அவரை பதவி விலகுமாறு கேட்டுக் கொண்டனர். அவரது நிதிகளை முடக்கினர். பல்வேறு பொருளாதார படைத்துறை தடைகளை விதித்தனர். ஐ.அ, ஐ.இரா ஆகிய நாடுகள் தாம் படைத்துறை முறையாகவும் தலையிடலாம் என்று எச்சரித்தனர். ஐ.நா கதாஃபியைக் கண்டித்தது. உக்கிரமடைந்த போரைத் தொடர்ந்து ஐ.நா பாதுகாப்புச் அவை லிபியாவின் கதாஃபி அரசுக்கு எதிராக மார்ச் 18, 2011 அன்று தடை விதித்தது. மேலும் தேவைப்பட்ட படை நடவடிக்கைகளை எடுக்கவுள்ளதாகவும் ஐ.நா பாதுகாப்புச் சபை உறுப்பு நாடுகள் அறிவித்தன. தலைநகர் திரிபோலியும், அக்டோபர் 2011 இல் கதாஃபியின் கட்டுப்பாட்டில் இருந்த கடைசி நகரான சிர்டே கைப்பற்றப்பட்டு கதாஃபி கொல்லப்பட்டார்.

வெளியிணைப்புகள்
---------------

* யாருக்கு எவ்வளவு?
[*தொடர்பிழந்த இணைப்பு*]

| * பா
* உ
* தொ
2010-2011 மத்திய கிழக்கு வட ஆப்பிரிக்க எதிர்ப்புப் போராட்டங்கள் |
| --- |
| நாடுகள் | 

துனீசியா  •  எகிப்து  •  லிபியா  •  யெமன்  •  சிரியா
 |
| நபர்கள் | 

**துனீசியா: •**எகிப்து: **முகமது எல்பரதேய் – வேல் கோனிம் – ஓசுனி முபாரக் –  •** லிபியா: **முஅம்மர் அல் கதாஃபி – சயீஃப் அல்-இசுலாம் கதாஃபி - முசுதபா முகமது அபுத் அல் ஜலேய்ல் - முகமது நபௌசு •** 
**யேமன்:** தவகேல் கர்மன் – அலி அப்துல்லா சாலே -  • **சிரியா:**பஷர் அல்-அஸாத்
 |
| அரசியல் கட்சிகள் | 

 |
| தொடர்புடைய | 

 |

மேற்கோள்கள்
-----------

1. ↑  "The rise of the 'Madkhalists': Inside Libya's struggle for religious supremacy". *Middle East Eye*. 18 July 2020 அன்று பார்க்கப்பட்டது.
2. ↑  Dagher, Sam (21 June 2011). "Libya City Torn by Tribal Feud". *The Wall Street Journal*. .
3. ↑  Von Rohr, Mathieu (26 July 2011). "Tribal Rivalries Complicate Libyan War". *Der Spiegel*. .
**ஐம்பட்டை கத்திவால் அழகி** (*Graphium antiphates*) தெற்காசியாவிலும் தன்கிழக்காசியாவிலும் காணப்படும் அழகிகள் குடும்பத்தைச்சேர்ந்த பட்டாம்பூச்சி ஆகும்.

தோற்றம்
-------

சேற்றில் உறிஞ்சும் காட்சி
மேலிறக்கையின் அடிநிறம் ஆணிலும் பெண்ணிலும் வெண்மையே. முன்னிறகில் ஐந்து சிறிய கறுப்புப் பட்டைகள் தென்படும். இவையே இவ்வினத்துக்கான முக்கிய அடையாளம். 

Fivebar Swordtail, Kolkata, West Bengal, India
அடியிறகின் கீழ்ப்புறமுள்ள கறுப்புக்கோடுகள் இறக்கைகளின் ஊடே மேலிருந்துபார்த்தாலும் தெரியும் வண்ணம் அமைந்துள்ளது. இதன் வால் கறுத்த சாம்பல் நிறத்தில், ஓரங்களில்மட்டும் வெள்ளையாக இருக்கும்.

கம்பளிப்புழுவும் கூட்டுப்புழுவும்
முன்னிறகுகளின் கீழ்ப்புறம் மேற்புறத்தைப்போலவே இருப்பினும் மெல்லிய பச்சைநிறம் பரவியிருக்கும். பின்னிறகின் அடிப்புறம் பாதி பச்சையாகவும் மீதி வெண்மையாகவும் இருக்கும். உணர்வுக்கொம்புகள் கறுப்பாகவும், தலையிலும் கழுத்திலும் பெரிய கறுப்பான வரை நடுவில் ஓடும். மீதிக்கழுத்துப்பகுதி நீலமாக இருக்கும். வயிறு வெள்ளையாகவும் இருபுறம் கருப்புக்கோட்டுடனும் இருக்கும்.

இவற்றை ஐந்து பட்டைகள் சிறியதாகவும் குறுகலாகவும் இருப்பதைக்கொண்டே தோற்றத்தின் அடிப்படையில் நெருங்கிய இனமான கத்திவால் அழகிகளிடமிருந்து வேறுபடுத்தவியலும்.

நடத்தை
------

இது வெகுவாக ஈரிப்பான இடங்களில் உறிஞ்சுவதைக் காணலாம்.

வளர்ச்சிநிலைகள்
---------------

இப்பூச்சியின் கம்பளிப்புழு தொடக்கத்தில் வெள்ளையாகவும் பின்னர் மஞ்சளாகவும் இருக்கிறது. மஞ்சள்தோற்றம் கத்திவால் அழகியைப் போன்றே இருக்கும். (Davidson & Aitken quoted in Bingham) இதன் கூட்டுப்புழு பச்சைஇறத்தில் மற்ற அழகிகளைப்போலவே பட்டுப்போன்ற வளையத்தோடு இருக்கும். The green pupa is as in all swallowtails held by a silk girdle. *Unona lawii* இனத்துச்செடியில் மட்டுமே பெரும்பாலும் இருக்குமென்றும் பாறைகளுக்கடியில் இருக்காதென்று கருதப்படுகிறது.(Davidson and Aitken)

விக்கிமீடியா பொதுவகத்தில்,  
 ***Graphium antiphates***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Graphium antiphates***

இவற்றையும் பார்க்கவும்
----------------------

* அழகிகள்
* தமிழ்நாட்டில் காணப்படும் பட்டாம்பூச்சிகளின் பட்டியல்

மேற்கோள்கள்
-----------

1. 1 2  Bingham, C. T. (1907) Fauna of British India. Butterflies. Volume 2.
2. ↑  Mathew, G.; Binoy, C.F. (2002). "Migration of butterflies (Lepidoptera: Rhopalocera) in the New Amarambalam Reserve Forest of the Nilgiri Biosphere Reserve". *Zoos' Print Journal* **17** (8): 844–847. doi:10.11609/jott.zpj.17.8.844-7.. பார்த்த நாள்: 2015-09-17.
**ஐயப்பன் கோயில், கோயம்புத்தூர்**  தமிழ்நாட்டின் கோயம்புத்தூர்  நகரில் சித்தாப்புதூரில் அமைந்துள்ளது.

அமைவிடம்
--------

கடல் மட்டத்திலிருந்து சுமார் 444 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°01'15.1"N, 76°58'22.3"E (அதாவது, 11.020866°N, 76.972866°E) ஆகும்.

மூலவர்
------

நுழைவாயில்
மூலவர் மணிகண்டன், சக்கரத்தின்மீது அமர்ந்தபடி சின் முத்திரையுடன் உள்ளார். கேரள முறைப்படி இங்கு விநாயகர், பகவதி, சிவன், குருவாயூரப்பன், முருகன் ஆகியோருக்கான சன்னதிகள் உள்ளன. நவக்கிரக சன்னதியும் இக்கோயிலில் உள்ளது.  இக்கோயிலை இரண்டாவது சபரிமலையாக பக்தர்கள் கருதுகிறார்கள். சபரிமலையில் நடத்தப்பெறுவது போலவே பூசைகளும், சமய விழாக்களும் இங்கு கொண்டாடப்படுகின்றன. பக்தர்கள் குழுவாக இணைந்து ஐயப்பனுக்காக ஒரு தனி கோயில் அமைக்க 1946 இல் திட்டமிட்டனர். இருப்பினும் 24 மார்ச் 1969 இல் இக்கோயிலின் குடமுழுக்கு நடைபெற்றது. 1972இல் கொடி மரம் அமைக்கப்பட்டது. பின்னர் அதற்கு தங்க முலாமிடப்பட்டது. இவ்வாறான ஓர் அமைப்பை தமிழ்நாட்டில் இங்கு மட்டுமே காணமுடியும்.

திருவிழா
--------

பிரதோஷம், ஏகாதசி, கிருத்திகை, சிவராத்திரி ஆகியவை இக்கோயிலில் கொண்டாடப்படுகின்ற விழாக்களாகும்.

திறக்கும் நேரம்
---------------

காலை 5,00 மணி முதல் 10.00 மணி வரை, மாலை 4.00 மணி முதல் இரவு 8.00 மணி வரை திறந்திருக்கும்.

மேற்கோள்கள்
-----------

1. 1 2 3  அருள்மிகு ஐயப்பன் திருக்கோயில், தினமலர் கோயில்கள்
2. ↑  Temples in Coimbatore, Sree Ayyappa Temple
[*தொடர்பிழந்த இணைப்பு*]
3. ↑  Yatra, Sree Ayyappa Temple

வெளி இணைப்புகள்
---------------

* சித்தாபுதூர் ஐயப்பன் கோயில், கோயம்புத்தூர், ஆன்மீகத் தகவல்கள், புதுயுகம் டிவி, 3 ஆகஸ்ட் 2017
* சித்தாபுதூர் ஐயப்பன் கோவிலில் மாலை அணிந்து விரதத்தை தொடங்கிய பக்தர்கள், நியூஸ்18, 17 நவம்பர் 2021
* ஐயப்பன் ஆறாட்டு, ஐயப்பன் கோயில், சித்தாபுதூர், கோவை, ஆலய மகிமை, 6 ஏப்ரல் 2022
**ஜேயூனிட்** (junit) என்பது மீண்டும் மீண்டும் அலகு சோதனைகள் எழுத உதவும் ஒரு எளிய கட்டமைப்பு. இது ஜாவா நிரலாக்க மொழிக்கான அலகு சோதனை கட்டமைப்பாகும். இது எக்க்ஸ்யூனிட் (xUnit) கட்டமைப்பிலிருந்து வெளியான ஜாவா நிரல்மொழிக்கான கட்டமைப்பாகும்.

வரலாறு
------

ஜேயூனிட் ஜாவா நிரல்களின் சோதனை நிகழ்வுகளில் எழுதி இயக்கும் நோக்கத்திற்காக கென்ட் பெக், எரி காமா மூலம் வடிவமைக்கப்பட்ட ஒரு திறந்த மூல கட்டமைப்பு ஆகும். இந்த கட்டமைப்பு உருவாக்கம் மற்றும் சோதனை செயல்முறை இடையே உறவை உருவாக்குகிறது.

ஜேயூனிட்டின் சோதனை புள்ளி
-------------------------

ஜேயூனிட்டின் சோதனை புள்ளியே ((Test Fixture) ஒரு ஜாவா பொருள் (Java Object) ஆகும். ஒவ்வொரு சோதனை செயல்முறைக்கும் விளக்கம் அல்லது அனொட்டேஷன் (Annotation) கொடுக்க வேண்டும்.

```
import org.junit.\*;

public class TestFoobar{
    @BeforeClass 
    public static void setUpClass() throws Exception {
        // Code executed before the first test method // முதல் சோதனை செயல்முறைக்கு முன் செயல்படும் குறியீடு 
    }

    @Before
    public void setUp() throws Exception {
        // Code executed before each test // ஓவ்வொரு சோதனையின் போதும் செயல்படும் குறியீடு 
    }
 
    @Test
    public void testOneThing() {
        // Code that tests one thing // ஒரு சோதனை செயல்முறை
    }

    @Test
    public void testAnotherThing() {
        // Code that tests another thing // வேற்றொரு சோதனை செயல்முறை
    }

    @Test
    public void testSomethingElse() {
        // Code that tests something else // வேற்றொரு சோதனை செயல்முறை
    }

    @After
    public void tearDown() throws Exception {
        // Code executed after each test // ஒவ்வொரு சோதனை முடிவடைந்த பிறகு செயல்படும் செயல்முறை
    }
 
    @AfterClass
    public static void tearDownClass() throws Exception {
        // Code executed after the last test method // கடைசி சோதனை முடிவடைந்த பிறகு செயல்படும் செயல்முறை
    }
}

```

வெளி இனைப்புகள்
---------------

* ஜேயூனிட் இணையத்தளம்
* ஜே யூனிட் கொண்ட அலகு சோதனை - பயிற்சி பரணிடப்பட்டது 2014-01-01 at the வந்தவழி இயந்திரம்
* ஜேயூனிட்4 தொடங்குதல் எப்படி
**ஐயப்பித்து** அல்லது ஐயப்பிரமை (Paranoia) என்பது மிகையான ஐயம் அச்சம் ஆகியவற்றின் அடிப்படையில் வேண்டாத காரணங்களைக் கற்பித்துக்கொள்கை. தற்செயலான அல்லது சாதாரணமான அல்லது நிகழாத நிகழ்வுகளுக்கெல்லாம் மிகையான ஐயங்களால் வேண்டாத காரணங்களைக் கற்பித்துக் கொள்வர். இல்லாதவையெல்லாம் இவர்களுக்கு இருப்பதுபோல் (delusional belief) தோன்றும்.

பொதுவான மனநல பாதிப்புக்குள்ளானவர்களைக் கண்டறிய இரண்டு வழிமுறைகள் உள்ளன. ஒன்று அவர்களாகவே தனது பிரச்சனைகளை தெரிவிப்பதின் செய்திகளைக் கொண்டு அறிவது; மற்றது அவரது நெருங்கிய நபர் தரும் செய்திகளைக் கொண்டு அறிவது. ஐயப்பித்தைப் பெரும்பாலான சமயங்களில் நெருங்கிய நபர் தரும் செய்திகள் மூலமாகவே கண்டுபிடிக்க முடிகிறது. மருத்துவமனையில் நேரடிக் கண்காணிப்பில் இதை மேலும் தெளிவாக உறுதி செய்து கொள்ள முடியும்.

ஐயப்பித்தை அடையாளங்காணப் பல்வேறு வகை அறிகுறிகள் கண்டுபிடிக்கப்பட்டு வகைபடுத்தபட்டுள்ளன. ஆனாலும் எந்தவொரு தனி அறிகுறியையும் வைத்து இறுதி முடிவு எடுத்துவிட முடியாது. பல சமயங்களில் சில குறைகள் கலாச்சார சூழ்நிலை, கல்வி, வயது போன்ற பலவித வித்தியாசமான வேறுபாடுகளின் காரணமாக கூட இருக்கலாம். எந்தவொரு அறிகுறியும் வேறு வகை மனநல பாதிப்பு அல்லது உடல்நல பாதிப்பின் காரணமாக இருக்கலாம். எனவே ஐயப்பித்து நோய்தான் என்று இறுதியாக உறுதியாக முடிவெடிப்பது சுலபமல்ல.

பாதிக்கபட்டவரது அறிகுறிகளும் மற்ற நெருங்கிய நபரின் கருத்துகளும், மருத்துவரது நேரடி கண்காணிப்பும், காலப்போக்கில் ஏற்படும் மாற்றங்களும் கணக்கில் எடுத்து கொள்ளபடும். கிட்டதட்ட ஒரு குற்றவாளியின் வழக்கில் நிதானமாக எடுக்கப்படும் தெளிவான தீர்ப்பை போல பல அறிகுறிகளின் தொகுப்பைக் கொண்டு மனசிதைவு நோய் என்று உறுதியாகத் தீர்மானிக்கபடுகிறது. எவ்வளவுக்கு எவ்வளவு விரைவாக மனநல மருத்துவரின் ஆலோசனைக்கு வருகிறார் என்பதைப் பொறுத்தும், அவர்களுக்கு அளிக்கும் சரியான சிகிச்சை முறைகளை பொறுத்தும் இந்நோய் முழுமையான தீவிரமான கட்டத்தை அடையாமல் நோயால் பாதிக்கப்பட்டவரைக் காப்பாற்ற முடியும்.